OUPA EN OUMA DAG BY DIE KLEUTERSKOOL….. | Blessings has come my way...
OUPA EN OUMA DAG BY DIE KLEUTERSKOOL…..
February 15, 2013 | Blessings has come my way
Vandag is, sommer so saam met Miss D se verjaarsdag, Oupa en Ouma Dag by die skool. Nou vir my is dit DIE belangrikste dag van die jaar by die Kleuterskool.
Al die kleuters se Ouma’s en Oupa’s word genooi om die oggend saam met die Kleuters deur te bring. Elke klassie kry dan ook ‘n geleentheid om vir al die Oupa’s en Ouma’s te sing of ‘n gediggie op te se.
Hierdie jaar is ons weereens bevoorreg om albei Ouma’s en Oupa’s by ons te he vir hierdie spesiale dag en die vier’tjies is tog te opgewonde. Die Trips se ‘n oulike gediggie op wat Juffrou Elke self geskryf het, en Dominique weet ek nie wat hulle doen nie, ek dink nie sy weet self nie. Oeps! 🙂
Ek deel graag die Trips se oulike gediggie met julle:
My Ouma swaai die heupies op haar highpolfaais
My Oupa rev die engine van sy nuwe Hundayi
My Ouma hou van tjoklits, my Oupa hou van bier
en altwee is lief vir my op hul eie manier.
Oupa vertel spookstories,
Ouma se “O my glorie”
Oupa skud sy kop en sug beswaard,
Want Ouma koop alweer op sy goue kredietkaart!
Ek weet sommer dat al die Oupa’s, Ouma’s en Kleuters gaan ‘n heerlike tydjie he.
HIER IS ONS VIER SE OUPA’S EN OUMA’S……
One thought on “OUPA EN OUMA DAG BY DIE KLEUTERSKOOL…..”
Marlize Hornabrook says:
Haai vriendin! My genade dit was nou blote toeval – ek is opsoek na idees vir Ouma en Oupa-dag en kom toe op hierdie oulike gediggie af. Ek lees verder en sien die 4 ouma’s en oupa’s en ek kon my oe nie glo nie, want twee van daardie spesiale mense het ek dadelik herken en het toe geweet wie hier aan die word was. Dankie hoor ! Dis die oulikste gediggie ooit –
jy help so baie! :-)) xxxxx